4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

ผลิตภัณฑ์ของบริษัทฯ เป็นสินค้าเสื้อผ้าสำเร็จรูป สามารถจำแนกออกได้เป็น 3 ประเภท ดังนี้

4.1.1 ชุดชั้นในสตรี

ชุดชั้นในสตรีเป็นผลิตภัณฑ์หลักซึ่งบริษัทฯ ผลิตและจำหน่ายมากที่สุด คือ ร้อยละ 90
ของมูลค่าการจำหน่ายทั้งหมด โดยบริษัทฯ ผลิตสินค้าชุดชั้นในสตรีให้ตัวแทนจำหน่าย
ภายใต้เครื่องหมายการค้า ดังนี้

1. Wacoal จัดจำหน่ายในร้านค้าตามห้างสรรพสินค้าต่างๆ
ซึ่งประกอบด้วยสินค้าชุดชั้นในสตรีสำหรับทุกวัย ดังนี้

- กลุ่ม First Bra อายุ 8 - 12 ปี สำหรับวัยที่เริ่มมีการเปลี่ยนแปลงทางสรีระ

- กลุ่ม Campus อายุ 13 - 15 ปี สำหรับเด็กหญิงที่เริ่มเข้าสู่วัยรุ่น

- กลุ่ม Young อายุ 16 - 22 ปี สำหรับวัยรุ่น วัยที่ชอบสิ่งแปลกใหม่ แฟชั่น
มีความหลากหลายและมีความเป็นตัวของตัวเอง

- กลุ่ม Mood สำหรับกลุ่มวัยรุ่นและวัยทำงานตอนต้น มีรูปแบบและสีสันที่สดใส
มีความหลากหลายของรูปแบบเพื่อตอบสนองวัยรุ่นซึ่งมีหลายบุคลิก หลายอารมณ์

- กลุ่ม Braberry สำหรับกลุ่มวัยเพิ่งเริ่มทำงาน เป็นผู้หญิงยุคใหม่ซึ่งชอบความหรูหรา
แต่แฝงไว้ด้วยความเท่ห์ หวาน และกลิ่นอายของความเซ็กซี่ ทำให้เป็นผู้หญิงที่มีเสน่ห์น่าค้นหายิ่งขึ้น

- กลุ่ม Missy อายุ 23 ปี ขึ้นไป สำหรับสาววัยทำงานที่มีความคล่องตัว
ชอบการแต่งกายแบบนำสมัย รักความก้าวหน้า

- กลุ่ม Glam อายุ 23 ปี ขึ้นไป สำหรับผู้หญิงยุคใหม่ที่ชอบความสง่าหรูหรา พิถีพิถัน
และมีรสนิยมที่โดดเด่นอย่างมีสไตล์

- กลุ่ม Beauty Cup อายุ 23 ปี ขึ้นไป สำหรับสาวที่มี Cup B ขึ้นไป

- กลุ่ม Shapewear (Body Suit, Girdle, Hips, Pants)

อายุ 18 ปี ขึ้นไป สำหรับวัยสาว และวัยทำงานที่ต้องการความกระชับรูปร่างที่สวยงามได้สัดส่วน

- กลุ่ม Maternity สำหรับคุณแม่ที่ตั้งครรภ์และหลังคลอด

- กลุ่ม Sports สำหรับผู้หญิงที่รักการออกกำลังกายและเล่นกีฬาที่ต้องการความทะมัดทะแมง
คล่องแคล่วว่องไว

- กลุ่ม Swimwear สำหรับสาวที่ต้องการความสวยมั่นใจในการที่จะโชว์สัดส่วนรูปร่างในการว่ายน้ำ

- กลุ่ม Gold สำหรับผู้รักสุขภาพและผู้สูงวัยอายุ 50 ปีขึ้นไป
โดยเน้นนวัตกรรมการดูแลสรีระและการสวมใส่ที่สบาย

- กลุ่ม Beauty night สำหรับดูแลเต้าทรงแม้ในยามนอนและยามพักผ่อน

- Wacoal Body Clinic
เป็นบริการสั่งตัดพิเศษสำหรับผู้มีโครงสร้างสรีระพิเศษและผลิตภัณฑ์สำหรับด้านศัลยกรรมตกแต่งเกี่ยวกับสรีระ

 Exclusive Foundation
บริการรับสั่งตัดชุดชั้นในพิเศษเฉพาะบุคคลสำหรับผู้มีโครงสร้างสรีระพิเศษ อาทิ ยกทรง สเตย์
บอดี้สูท กางเกงเสริมสะโพก ฯลฯ

 Clinical Wear Service บริการตัดเย็บเสื้อผ้าทางการแพทย์เฉพาะบุคคล
หลังการรักษาบาดแผล Burn เพื่อกระชับรอยแผลเป็นนูน (Keloid) ให้เนียนเรียบ

 Surgical Wear
เสื้อผ้าทางการแพทย์ใช้สวมใส่หลังทำศัลยกรรมตกแต่งเพื่อกระชับแทนผ้าพันแผลให้ได้รูปทรงสมส่วน
อาทิ ปลูกผม ดึงหน้า เพิ่มหรือลดขนาดทรวงอก ดูดไขมันเอว หน้าท้อง สะโพก และต้นขา ฯลฯ

 Healthy Care ชุดชั้นในใช้สวมใส่เพื่อดูแลสุขภาพ
ป้องกันการบาดเจ็บของร่างกายและเสริมสร้างบุคลิกภาพที่ดี อาทิ เสื้อกระชับทรง แผ่นกระชับเอว
และเข่า

 Balancing Bra ยกทรงสำหรับผู้สูญเสียเต้านมข้างเดียว หรือทั้งสองข้าง
ที่ช่วยให้ดูมีบุคลิกภาพสมส่วนและสวยงามใกล้เคียงธรรมชาติ

- Nightwear สินค้าชุดนอนสตรี

- Lingerie เสื้อบังทรง สลิป

2. POP Line ชุดชั้นในสตรีสำหรับวัยรุ่นและวัยทำงานกลุ่ม Mass Market ที่มีครบทุกกลุ่มสินค้า
ตั้งแต่ยกทรง กางเกงใน สเตย์ บังทรง ฯลฯ ระดับราคาปานกลาง
เน้นเรื่องความกระชับในการสวมใส่ และวางจำหน่ายในช่องทาง Modern Trade
และร้านค้าทั่วไป

3. WIENNA ชุดชั้นในสตรีสำหรับวัยทำงาน โดยมีครบทุกกลุ่มสินค้า ตั้งแต่ยกทรง กางเกงใน สเตย์
บอดี้สูท บังทรง ชุดนอน และรับสั่งตัดพิเศษสำหรับผู้ที่หาซื้อ Cup Size ปกติไม่ได้
และผู้ผ่าตัดมะเร็งเต้านม จัดจำหน่ายผ่านช่องทางขายตรง (Direct Sale)

4. B’me ชุดชั้นในสตรีที่มีขนาดและรูปทรงเหมาะสมกับทรวงอกของผู้หญิงที่เปลี่ยนไปในแต่ละช่วงวัย
ซึ่งช่วยให้ผู้สวมใส่แลดูอ่อนเยาว์ และรู้สึกประทับใจ จัดจำหน่ายใน Special Shop, Modern
Trade และร้านสะดวกซื้อ

4.1.2 ชุดชั้นนอกสตรี

บริษัทฯ เป็นผู้ผลิตและจัดจำหน่ายเสื้อผ้าสำเร็จรูปสตรี ภายใต้เครื่องหมายการค้า melody*,
5.up, Race’, WB Line II, in 9, seaquin, RICCO และ 1 mile
ซึ่งล้วนแต่เป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต WACOAL
BLOUSE ชุดชั้นนอกสตรีมีมูลค่าการจำหน่ายคิดเป็นร้อยละ 3 ของมูลค่าจำหน่ายทั้งหมด

4.1.3 ชุดเด็ก

บริษัทฯ ผลิตชุดเด็กภายใต้เครื่องหมายการค้า ENFANT, Trombone และ De bon
ซึ่งเป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต Little Wacoal,
ELLE PETITE, ELLE POUPON, bsc และ ST. ANDREWS
ผลิตภัณฑ์ชุดเด็กมีมูลค่าการจำหน่ายคิดเป็นร้อยละ 7 ของมูลค่าจำหน่ายทั้งหมด

4.1.4 สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทฯ ได้รับบัตรส่งเสริมการลงทุนเลขที่ 1035/2534 ลงวันที่ 7 กุมภาพันธ์ 2534
สำหรับการลงทุนในกิจการวิจัยและพัฒนาเกี่ยวกับอุตสาหกรรมสิ่งทอ
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
5 ปี บริษัทฯ จึงต้องปฏิบัติตามเงื่อนไขต่างๆ
ตามที่กำหนดไว้ในบัตรส่งเสริมการลงทุนและได้เริ่มดำเนินการตามกิจการที่ได้รับการส่งเสริมดังกล่าวในเดือนมีนาคม
2535สิทธิในการยกเว้นภาษีเงินได้นี้ได้สิ้นสุดลงเมื่อเดือนมีนาคม 2540

บริษัทย่อย ได้รับสิทธิพิเศษในการส่งเสริมการลงทุน จากสำนักงานคณะกรรมการส่งเสริมการลงทุน
โดยสรุปดังนี้

+-----------------+------------+------------+------------+------------+
| รายการ          | ชื่อบริษัท     |            |            |            |
+=================+============+============+============+============+
|                 | บจก.       | บจก.       | บจก. วาโก้  | บจก.       |
|                 | เอสอาร์.ดับบ | วาโก้ลำพูน   |            | ภ          |
|                 | ลิว.การ์เมนท์ |            | กบินทร์บุรี    | ัทยากบินทร์บุรี |
+-----------------+------------+------------+------------+------------+
| โครงการที่ 2      |            |            |            |            |
+-----------------+------------+------------+------------+------------+
| - บัตรส่งเสริมเลขที่ | 28         | 1075/2544  | 1074/2544  | 16         |
|                 | 76(2)/2555 |            |            | 49(1)/2544 |
+-----------------+------------+------------+------------+------------+
| - วันออกบัตร      | 14 ธ.ค.    | 24 ม.ค.    | 24 ม.ค.    | 11 ต.ค.    |
|                 | 2555       | 2544       | 2544       | 2544       |
+-----------------+------------+------------+------------+------------+
| - ยกเว้นภาษีเงินได้ | ยังไม่มีรายรับ | 1 ก.ค.     | 1 มิ.ย.     | 1 ม.ค.     |
| 8 ปี             |            | 2544 -     | 2544 -     | 2546 -     |
|                 |            |            |            |            |
|                 |            | 30 มิ.ย.    | 31 พ.ค.    | 31 ธ.ค.    |
|                 |            | 2552       | 2552       | 2553       |
+-----------------+------------+------------+------------+------------+
| -               | -          | 1 ก.ค.     | 1 มิ.ย.     | 1 ม.ค.     |
| ลดหย่อนภาษีเงินได้  |            | 2552 -     | 2552 -     | 2554 -     |
|                 |            |            |            |            |
| 50% ของอัตราปกติ  |            | 30 มิ.ย.    | 31 พ.ค.    | 31 ธ.ค.    |
| 5 ปี             |            | 2557       | 2557       | 2558       |
+-----------------+------------+------------+------------+------------+
| -               | 14 ธ.ค.    | 24 ม.ค.    | 24 ม.ค.    | 11 ต.ค.    |
| ยกเว้นอา         | 2555 -     | 2544 -     | 2544 -     | 2544 -     |
| กรขาเข้าเครื่องจักร |            |            |            |            |
|                 | 14 มิ.ย.    | 24 ม.ค.    | 24 ก.ค.    | 11 ต.ค.    |
|                 | 2558       | 2547       | 2546       | 2547       |
+-----------------+------------+------------+------------+------------+
| โครงการที่ 3      |            |            |            |            |
+-----------------+------------+------------+------------+------------+
| - บัตรส่งเสริมเลขที่ | -          | 29         | 28         | 28         |
|                 |            | 04(2)/2555 | 77(2)/2555 | 78(2)/2555 |
+-----------------+------------+------------+------------+------------+
| - วันออกบัตร      | -          | 20 ธ.ค.    | 14 ธ.ค.    | 14 ธ.ค.    |
|                 |            | 2555       | 2555       | 2555       |
+-----------------+------------+------------+------------+------------+
| - ยกเว้นภาษีเงินได้ | -          | ยังไม่มีรายรับ | ยังไม่มีรายรับ | ยังไม่มีรายรับ |
| 8 ปี             |            |            |            |            |
+-----------------+------------+------------+------------+------------+
| -               | -          | -          | -          | -          |
| ลดหย่อนภาษีเงินได้  |            |            |            |            |
| 50%             |            |            |            |            |
|                 |            |            |            |            |
| ของอัตราปกติ 5 ปี  |            |            |            |            |
+-----------------+------------+------------+------------+------------+
| -               | -          | 20 ธ.ค.    | 14 ธ.ค.    | 14 ธ.ค.    |
| ยกเว้นอา         |            | 2555 -     | 2555 -     | 2555 -     |
| กรขาเข้าเครื่องจักร |            |            |            |            |
|                 |            | 20 มิ.ย.    | 14 มิ.ย.    | 14 มิ.ย.    |
|                 |            | 2558       | 2558       | 2558       |
+-----------------+------------+------------+------------+------------+

4.1.5 สิทธิอื่น ๆ

บริษัทฯ และบริษัทย่อย ไม่ได้รับสิทธิอื่นๆ ในการประกอบธุรกิจ

4.1.6 ข้อจำกัดในการประกอบธุรกิจ

บริษัทฯ และบริษัทย่อย ไม่มีข้อจำกัดในการประกอบธุรกิจ

4.2 การตลาดและภาวะการแข่งขัน

4.2.1 ลักษณะของลูกค้าของบริษัทฯ

ลูกค้าของบริษัทฯ เป็นบริษัทจัดจำหน่าย โดยการจำหน่ายภายในประเทศ บริษัทฯ ได้จำหน่ายให้แก่
บริษัท ไอ.ซี.ซี. อินเตอร์เนชั่นแนล จำกัด (มหาชน)
เพื่อกระจายสินค้าผ่านช่องทางห้างสรรพสินค้า และ Modern Trade

ผลิตภัณฑ์ภายใต้เครื่องหมายการค้า “WIENNA” จัดจำหน่ายผ่าน บริษัท วีน อินเตอร์เนชั่นแนล
จำกัด ซึ่งดำเนินธุรกิจขายตรง

การจำหน่ายไปยังต่างประเทศ บริษัทฯ และบริษัทย่อย ดำเนินการส่งออกโดยตรง โดยมีลูกค้าหลัก
คือ Wacoal Corporation ซึ่งเป็นผู้ถือหุ้นใหญ่ของบริษัทฯ และ Wacoal America, Inc.

4.2.2 การจำหน่ายและช่องทางการจำหน่าย

+------------------------+------------+--------+-----------------------+
| จัดจำหน่ายผ่าน            | มูลค่า       | %      | ช่องทางจำหน่าย          |
|                        | (ล้านบาท)   |        |                       |
+------------------------+------------+--------+-----------------------+
| บริษัทจัดจำหน่าย           | 2,343.55   | 57.23  | ห้างสรรพสินค้า Modern    |
|                        |            |        | Trade                 |
+------------------------+------------+--------+-----------------------+
| ล                      | 1,751.14   | 42.77  | ขายตรง และส่งออกไปยัง   |
| ูกค้าในและต่างประเทศรายอื่น |            |        |                       |
|                        |            |        | สหรัฐอเมริกา ญี่ปุ่น อาเซียน |
+------------------------+------------+--------+-----------------------+
| รายได้จากการขาย         | 4,094.69   | 100.00 |                       |
+------------------------+------------+--------+-----------------------+

ลูกค้ารายใหญ่ที่บริษัทฯ ขายสินค้าให้มากกว่าร้อยละ 50 คือ บริษัท ไอ.ซี.ซี. อินเตอร์เนชั่นแนล
จำกัด (มหาชน) ซึ่งเป็นผู้จัดจำหน่ายที่ทำงานได้อย่างมีประสิทธิภาพ
มีความสัมพันธ์ที่ดีกับห้างสรรพสินค้า และ Modern Trade

4.2.3 สัดส่วนการจำหน่ายภายในประเทศและต่างประเทศ

  ------------------------------------- ------------------- --------------
  สัดส่วนการจำหน่าย                        มูลค่า (ล้านบาท)       %

  ภายในประเทศ                           2,823.69            68.96

  ต่างประเทศ                             1,271.00            31.04

  รายได้จากการขาย                        4,094.69            100.00
  ------------------------------------- ------------------- --------------

4.2.4 กลยุทธ์การแข่งขันที่สำคัญ ช่องทางการจำหน่าย และลูกค้ากลุ่มเป้าหมาย

ชุดชั้นในสตรี

Customer Focus บริษัทฯ ตั้งมั่นในนโยบายสร้าง “เหนือความพึงพอใจ” ให้แก่ลูกค้า
โดยมุ่งเรียนรู้ความเปลี่ยนแปลงของวิถีชีวิตของผู้บริโภค
แล้วนำมาพัฒนาสินค้าและบริการให้ตรงกับความต้องการของผู้บริโภคแต่ละกลุ่มอย่างต่อเนื่อง
จนสามารถครองใจลูกค้าหลักได้อย่างมั่นคง คือ
ตลาดของสตรีวัยทำงานและผู้ที่ใส่ใจในสรีระที่คาดหวังในเรื่องของความงาม ความสะดวกสบาย
และการมีสุขภาพที่ดี ซึ่งเป็นกลุ่มลูกค้าที่มีความจงรักภักดีต่อแบรนด์ของบริษัทฯ อย่างสูงสุด
สำหรับลูกค้ากลุ่มวัยรุ่น บริษัทฯ ได้มีการปรับภาพลักษณ์และพัฒนารูปแบบสินค้าให้มีความหลากหลาย
มีสีสันและลวดลายเพิ่มขึ้น พร้อมทั้งร่วมกับตัวแทนจัดจำหน่ายในการจัดกิจกรรมสำหรับวัยรุ่นเพิ่มขึ้น

ในขณะเดียวกันเพื่อให้สอดคล้องกับพฤติกรรมการซื้อของลูกค้าที่มีการเปลี่ยนแปลงอย่างรวดเร็ว
บริษัทฯ จึงมีการปรับเปลี่ยนสินค้าให้ตรงตามความต้องการของลูกค้า
ด้วยการออกสินค้าหลากหลายรูปแบบ และมี Lead Time ในการส่งมอบสินค้าสั้นลง

นอกจากนี้บริษัทฯ ยังเน้นนโยบายการสร้าง “คุณค่า” เพื่อสร้างมูลค่าเพิ่มให้กับสินค้าและบริการ
ด้วยการคิดค้นนวัตกรรมใหม่ทั้งแฟชั่น คุณภาพวัตถุดิบ คุณภาพสินค้า คุณภาพในการบริการ
ควบคู่กับการสร้างภาพลักษณ์ความเป็นพรีเมี่ยมแบรนด์ของชุดชั้นในสตรี
รวมถึงการผลิตสินค้าที่ปลอดภัยจากสารพิษและเป็นมิตรต่อสิ่งแวดล้อม ทำให้บริษัทฯ
สามารถยกระดับราคาสินค้าไปพร้อมกับการเพิ่มคุณค่าให้กับตัวสินค้าและบริการ และส่งผลให้บริษัทฯ
มีความสามารถในการแข่งขันได้ในระยะยาวอย่างยั่งยืน

ช่องทางการจัดจำหน่าย นอกเหนือไปจากช่องทางการจัดจำหน่ายหลัก คือ ห้างสรรพสินค้า
ในปัจจุบันผลิตภัณฑ์ของบริษัทฯ ได้จัดจำหน่ายผ่านช่องทางการจัดจำหน่ายที่มีความหลากหลายมากขึ้น
โดยแต่ละช่องทางใช้กลยุทธ์ในการนำเสนอเพื่อให้เกิดความแตกต่างที่โดดเด่น
และสามารถดึงดูดกลุ่มเป้าหมายได้ อาทิเช่น การเปิดร้าน Wacoal Studio ในช่องทาง Modern
Trade

นอกจากนี้ ในปี 2555 บริษัทฯ ได้เพิ่มช่องทางการจัดจำหน่ายใน His&Her Shop เทสโก้ โลตัส
และร้านสะดวกซื้อ 7-Eleven โดยออกผลิตภัณฑ์ชุดชั้นในสตรีภายใต้เครื่องหมายการค้า B’me
ซึ่งเป็นชุดชั้นในสตรีที่ออกแบบอย่างใส่ใจและเข้าใจเพื่อให้เหมาะสมกับขนาดและรูปทรงทรวงอกของผู้หญิงที่เปลี่ยนแปลงในแต่ละช่วงวัย
ช่วยเสริมสร้างบุคลิกภาพที่ดี คงความมั่นใจและสวมใส่สบาย สำหรับในช่องทางห้างสรรพสินค้า
บริษัทฯ ได้แยก Corner พิเศษสำหรับ Collection ใหม่ๆ อย่างเด่นชัดเพื่อให้ตอบสนอง
lifestyle ตามกลุ่มเป้าหมาย อาทิเช่น

- Swimwear

ชุดว่ายน้ำที่ใส่แล้วสวยมั่นใจ
นวัตกรรมเก็บกระชับรูปร่างด้วยเทคนิคการตัดเย็บพิเศษจากผู้เชี่ยวชาญด้านสรีระ คือ Tummy Fit
ซึ่งช่วยเก็บกระชับหน้าท้องให้แบนเรียบไร้ส่วนเกิน Sexy Waist
ซึ่งช่วยกระชับเอวให้คอดดูเพรียวสวย Hip Up ที่ช่วยกระชับสะโพกให้กลมกลึง และเทคโนโลยีผ้า
Power Net และ Two Way ที่มีส่วนผสมจากเส้นใย Lycra Beauty with Extra Life
เป็นรายแรกของประเทศไทย ซึ่งเส้นใยดังกล่าวมีความยืดหยุ่นสูง แต่ให้ความกระชับดีเยี่ยม
น้ำหนักเบา ป้องกันรังสียูวี ทนต่อสารคลอรีน ไม่เสื่อมสภาพ

  - Solb

ชุดชั้นในนำเข้าจากประเทศเกาหลีใต้ เป็นตัวแทนของความสดใส น่ารัก
เหมาะกับกลุ่มวัยรุ่นและวัยทำงานตอนต้นที่เต็มไปด้วยสีสันและเสน่ห์ที่ซ่อนอยู่ข้างใน
รู้สึกได้ถึงความเซ็กซี่ เย้ายวน ตามแบบฉบับของสาวเกาหลีที่ทันสมัยและไม่ตกเทรนด์ด้วยลายพิมพ์
หรือจะเป็นแบบเซ็กซี่ด้วยลูกไม้บางเบา และแบบสวยเรียบง่ายแต่คงความคลาสสิคแบบ Casual

นอกจากนั้น Solb ยังเพิ่มเสน่ห์ให้คุณอินเทรนด์แบบคู่หนุ่มสาวเกาหลี
ด้วยลูกเล่นของดีไซน์ชุดชั้นในแบบเซ็ตชายหญิง ให้หนุ่มสาววัยใสใส่จับคู่เสื้อผ้าได้

นอกจากนี้บริษัทฯ ได้ขยายผลิตภัณฑ์ชุดชั้นในให้มีความหลากหลาย ทั้งในด้านคุณภาพ วัตถุดิบ ดีไซน์
ราคา หรือการส่งเสริมการขาย เพื่อให้ผลิตภัณฑ์สามารถครอบคลุม Segment
หลักของตลาดในแต่ละช่องทาง
และที่สำคัญที่สุดต้องสามารถตอบสนองความต้องการและสร้างความพึงพอใจสูงสุดให้กับลูกค้า

การพัฒนาผลิตภัณฑ์ ภายใต้แนวคิดหลัก “40 ปี แห่งความเข้าใจ มุ่งมั่น สร้างสรรค์
และพัฒนาเพื่อผู้หญิงไทย” จึงเป็นที่มาของทิศทางการพัฒนาผลิตภัณฑ์ ทั้งด้านวัตถุดิบ การออกแบบ
การบริการ นโยบายราคา คุณภาพและผลิตภาพ (Productivity)
ด้วยพื้นฐานความรู้ความเข้าใจถึงสรีระของสตรีไทยอย่างแท้จริง ประกอบกับการที่บริษัทฯ
ได้ต่อยอดการเป็นพันธมิตรทางธุรกิจร่วมกันกับบริษัทในเครือสหพัฒน์
และบริษัทคู่ค้าในการพัฒนาวัตถุดิบ
เพื่อตอบสนองความต้องการของผู้บริโภคที่เปลี่ยนแปลงไปตามยุคสมัย
และร่วมมือด้านกิจกรรมทางการตลาดและประชาสัมพันธ์ผลิตภัณฑ์
ทำให้ผลิตภัณฑ์ชุดชั้นในสตรีของบริษัทฯ เป็นที่ครองใจของสตรีไทยมายาวนานกว่า 40 ปี

ชุดชั้นนอกสตรี

Customer Focus ชุดชั้นนอกสตรีแต่ละแบรนด์แบ่งตาม Lifestyle ของกลุ่มเป้าหมายเป็นเกณฑ์
ซึ่งลักษณะพฤติกรรมการเลือกซื้อสินค้าจะแตกต่างกัน
ลูกค้าในปัจจุบันมีความพิถีพิถันในการเลือกซื้อสินค้าตามรสนิยมและ Lifestyle ของตนเอง
ไม่ยึดตามเกณฑ์อายุเหมือนที่ผ่านมา
ดังนั้นกลยุทธ์ในการแข่งขันจึงต้องเปลี่ยนแปลงไปตามแนวโน้มของผู้บริโภค
และกระแสสังคมที่เปลี่ยนแปลงอย่างรวดเร็วและรุนแรงมากขึ้น

ช่องทางการจัดจำหน่าย บริษัทฯ
เน้นช่องทางการจัดจำหน่ายที่หลากหลายนอกเหนือจากการจำหน่ายตามห้างสรรพสินค้า
เพื่อให้ตรงกับกลุ่มเป้าหมาย เช่น Shop Lifestyle, Shop ในโรงพยาบาล
การขายตรงควบคู่กับการบริการ และการขายผ่าน Website ร่วมกับคู่ค้าอื่นๆ เป็นต้น

 การพัฒนาผลิตภัณฑ์ บริษัทฯ ได้ปรับทิศทางในการขายไปพร้อมกับการปรับและพัฒนาผลิตภัณฑ์ให้เหมาะกับช่องทางการจัดจำหน่ายและแนวโน้มของตลาดเสื้อผ้าแฟชั่น 

ชุดเด็ก

Customer Focus บริษัทฯ ได้แบ่งตลาดเสื้อผ้าเด็กออกเป็น 2 กลุ่ม โดยใช้อายุเป็นเกณฑ์ ดังนี้

กลุ่มที่ 1 ตลาดเด็กอ่อน เด็กเล็ก อายุแรกเกิด – 6 ปี แบ่งเป็น

  - ผลิตภัณฑ์เครื่องนุ่งห่ม Apparel ประเภทเสื้อผ้า ผ้าอ้อม เครื่องนอน ถุงเท้า ถุงมือ หมวก
  ผ้ากันน้ำลาย เครื่องเล่นประเภท Soft Toy

  - ผลิตภัณฑ์ Non Apparel ประเภทขวดนม อุปกรณ์การรับประทานอาหารเด็ก Toiletries
  รองเท้า กระเป๋า เข็มขัด เครื่องประดับ และของเล่นเสริมทักษะ

กลุ่มที่ 2 ตลาดเด็กโต อายุ 6 - 12 ปี แบ่งเป็น

- ผลิตภัณฑ์เครื่องนุ่งห่ม Apparel ประเภทเสื้อผ้า ถุงเท้า หมวก ผ้าพันคอ

- ผลิตภัณฑ์ Non Apparel ประเภทรองเท้า กระเป๋า เข็มขัด และเครื่องประดับ

  ช่องทางการจัดจำหน่าย

ตลาดในประเทศ

- ระดับบน เฉพาะห้างสรรพสินค้าชั้นนำในตัวเมือง เช่น ห้างสรรพสินค้าในบริเวณถนนสุขุมวิท
เพื่อมุ่งเน้นนโยบายในการเพิ่มมูลค่าของสินค้า การสร้างภาพลักษณ์ของตราสินค้า และการให้บริการ

- ระดับกลาง ห้างสรรพสินค้าทั่วประเทศ เพื่อเพิ่มความครบครันของสินค้า
และความสะดวกสบายในการเลือกซื้อสินค้า

- ระดับ Modern Trade ร้านค้าย่อยและ Discount Store โดยมุ่งเน้นเรื่อง “ราคา”
เพื่อสนองความต้องการของลูกค้าที่คำนึงถึงราคาของสินค้าเป็นหลัก

นอกจากช่องทางการจัดจำหน่ายสินค้าแล้ว บริษัทฯ ยังได้มุ่งเน้นการสร้างความสัมพันธ์อันดีกับลูกค้า
(Customer Relationship) โดยผ่านทางช่องทาง Social Network ได้แก่ “Enfant
Kidclub”, “Enfant Momclub” และเว็บไซต์ http://www.enfant.co.th
เพื่อเป็นสื่อในการประชาสัมพันธ์กิจกรรมและข้อมูลข่าวสารแก่ลูกค้าได้เป็นอย่างดี

  ตลาดต่างประเทศ

ในปี 2555 ตลาดในกลุ่มประเทศที่พัฒนาแล้วฝั่งโซนยุโรปและสหรัฐอเมริกาเติบโตช้า
ในขณะที่เศรษฐกิจในกลุ่มประเทศแถบเอเชียขยายตัวดี มีตลาดเกิดใหม่เพิ่มขึ้น
อันเป็นผลเนื่องมาจากการเตรียมความพร้อมเข้าสู่ประชาคมเศรษฐกิจอาเซียน (AEC)
แต่โดยรวมตลาดเหล่านี้ยังคงพึ่งพาการส่งออกเป็นหลัก
สำหรับประเทศไทยได้มีการปรับขึ้นค่าแรงขั้นต่ำ ซึ่งส่งผลกระทบโดยตรงต่อธุรกิจส่งออก
เนื่องจากค่าแรงและราคาวัตถุดิบที่สูงขึ้นทำให้ราคาสินค้าต้องเพิ่มสูงขึ้นไปด้วย ดังนั้นผลิตภัณฑ์
ENFANT ได้ปรับทิศทางการตลาดโดยมุ่งเน้นตลาดในภูมิภาคเอเชียและกลุ่มประเทศอาหรับ
โดยปัจจุบันผลิตภัณฑ์ ENFANT ได้จำหน่ายไปในต่างประเทศ ได้แก่ ฮ่องกง สิงคโปร์ ฟิลิปปินส์
เวียดนาม อินเดีย สหรัฐอาหรับเอมิเรตส์ บังกลาเทศ ไต้หวัน แอฟริกาใต้ และนอร์เวย์

การพัฒนาผลิตภัณฑ์ บริษัทฯ
ได้มุ่งเน้นในการเพิ่มมูลค่าสินค้าเพื่อสนองตอบตามความต้องการของลูกค้าในทุกระดับ
รวมถึงศึกษาพฤติกรรมผู้บริโภคและทำการวิจัยตลาดอย่างต่อเนื่อง พร้อมทั้งเพิ่ม Product Line
และช่องทางการจัดจำหน่ายให้ตรงกับลูกค้าทุกระดับ

นอกจากนี้ผลิตภัณฑ์ ENFANT
ได้ให้ความสำคัญกับแนวคิดการรักษาและอนุรักษ์สิ่งแวดล้อมโดยได้พัฒนาผลิตภัณฑ์ใหม่ๆ
ที่เป็นมิตรต่อสิ่งแวดล้อมและมีคุณสมบัติที่เหมาะกับการสวมใส่ในสภาพภูมิอากาศร้อนชื้นของประเทศไทย
ภายใต้ ENFANT GREEN Label เช่น ผลิตภัณฑ์จากเส้นใยไผ่ (Bamboo Fiber)
ฝ้ายอินทรีย์ที่ปราศจากการใช้สารเคมีในการเพาะปลูก (Organic Cotton)
และผลิตภัณฑ์จากเส้นใยปอกระเจา (Jute)

4.2.5 สภาพการแข่งขันภายในอุตสาหกรรม

อุตสาหกรรมเสื้อผ้าสำเร็จรูปของไทยส่วนใหญ่เป็นอุตสาหกรรมขนาดกลางและขนาดย่อม
และจัดเป็นอุตสาหกรรมปลายน้ำของอุตสาหกรรมสิ่งทอ ซึ่งต้องพึ่งพาแรงงานในการผลิตเป็นหลัก
แม้จะใช้เงินลงทุนต่ำกว่าเมื่อเทียบกับอุตสาหกรรมต้นน้ำและกลางน้ำที่มุ่งเน้นการลงทุนในเทคโนโลยีเป็นหลัก
แต่การผลิตของอุตสาหกรรมเหล่านี้จะต้องมีความเกี่ยวเนื่องสัมพันธ์กันทั้งระบบ
ซึ่งการที่จะพัฒนาไปสู่ระดับอุตสาหกรรมอย่างเต็มตัวต้องใช้เวลา
ฉะนั้นหากผู้ผลิตมีการร่วมมือกับพันธมิตรทางธุรกิจดำเนินนโยบายบูรณาการโครงข่ายอุตสาหกรรมตั้งแต่ต้นน้ำจนถึงปลายน้ำ
อาทิ การวิจัยและพัฒนาวัตถุดิบใหม่ๆ การคิดค้นเทคนิคการผลิตที่ดีมีคุณภาพ ฯลฯ
ก็จะสามารถเสริมสร้างความเข้มแข็งมั่นคง และเพิ่มขีดความสามารถในการแข่งขันให้สูงยิ่งขึ้น

ในปัจจุบันตลาดเสื้อผ้าสำเร็จรูป ทั้งตลาดชุดชั้นในสตรี ชุดชั้นนอกสตรี และชุดเด็ก
มีภาวะการแข่งขัน ดังนี้

ชุดชั้นในสตรี

ตลาดชุดชั้นในสตรียังคงมีการแข่งขันกันสูงทั้งในด้านคุณภาพสินค้าและบริการ รูปแบบดีไซน์ ราคา
รวมถึงช่องทางจัดจำหน่าย
และเนื่องจากชุดชั้นในสตรีเป็นสินค้าที่มีลักษณะเฉพาะตัวสูงและยากที่สินค้าอื่นจะทดแทนได้
ประกอบกับผู้บริโภคมีลักษณะความต้องการที่หลากหลายมากขึ้น
ทำให้ผู้ประกอบการใช้กลยุทธ์การแข่งขันในรูปแบบต่างๆ เพื่อเจาะกลุ่มเป้าหมายที่ต้องการ
โดยเฉพาะอย่างยิ่งตลาดชุดชั้นในสตรีระดับกลางถึงระดับบนและตลาดระดับล่างที่มีการนำเข้าสินค้าจากต่างประเทศได้ง่ายและเร็วขึ้น
เพื่อเป็นทางเลือกให้กับกลุ่มเป้าหมายดังกล่าว
สำหรับการแข่งขันในตลาดระดับกลางถึงระดับบนจะมุ่งเน้นที่การสร้างมูลค่าเพิ่มให้กับตัวสินค้าและบริการ
ด้วยการคิดค้นวิจัยพัฒนาเพื่อนำเสนอสิ่งใหม่ๆ ทั้งในแง่วัตถุดิบ การตัดเย็บ รูปแบบดีไซน์
รวมถึงการยกระดับคุณภาพในการบริการลูกค้า
ทั้งนี้เพื่อตอบสนองความต้องการที่หลากหลายของผู้บริโภค และสร้างความพึงพอใจสูงสุดให้แก่ลูกค้า
ส่วนตลาดระดับล่างจะเน้นแข่งขันกันในด้านราคามากกว่าในด้านคุณภาพสินค้า
เพื่อเข้ามาเจาะลูกค้ากลุ่มเป้าหมายที่มีกำลังซื้อน้อย

ชุดชั้นนอกสตรี

ท่ามกลางเศรษฐกิจที่เปลี่ยนแปลงไปอย่างรวดเร็ว
ส่งผลต่อพฤติกรรมผู้บริโภคที่มีความต้องการการตอบสนองที่หลากหลายมากขึ้น
ส่งผลให้ผู้ผลิตในอุตสาหกรรมต้องปรับกลยุทธ์ให้สอดคล้องทันต่อสถานการณ์ที่เปลี่ยนแปลง
เพื่อสร้างความแตกต่างและรักษาความสามารถในการแข่งขัน
ดังนั้นอุตสาหกรรมเสื้อผ้าสำเร็จรูปจึงต้องปรับเปลี่ยนจากการเป็นผู้ผลิตสินค้าเพียงอย่างเดียวมาเป็นแบบบูรณาการร่วมกันระหว่างผู้ขายวัตถุดิบและผู้ผลิต
โดยมีการจัดองค์ความรู้อย่างเป็นระบบ ประยุกต์ใช้เทคโนโลยีที่เหมาะสม
เพื่อพัฒนาศักยภาพการผลิตสินค้าที่มีคุณภาพด้วยต้นทุนที่เหมาะสมเพื่อหลีกเลี่ยงการแข่งขันด้านราคา
โดยบริษัทฯ ได้พัฒนาระบบ Outsource ด้านการผลิตสินค้าสำเร็จรูป
และยังรักษาคุณภาพสินค้าให้ลูกค้าได้รับความพึงพอใจ
อีกทั้งมีการร่วมมือกับพันธมิตรทางธุรกิจในการบูรณาการกับอุตสาหกรรมต้นน้ำในการพัฒนาวัตถุดิบที่มีนวัตกรรมและคิดค้นเทคนิคการผลิตที่ดีมีคุณภาพ
เพื่อผลิตสินค้าที่มีคุณภาพและแตกต่างจากในตลาดและสามารถเพิ่มขีดความสามารถในการแข่งขันให้สูงยิ่งขึ้น

ชุดเด็ก

ตลาดเสื้อผ้าเด็กระดับบนมีการแข่งขันสูง
มีผู้ประกอบการรายใหม่ทั้งภายในประเทศและผู้แทนนำเข้าจากต่างประเทศเข้ามาในตลาดอย่างต่อเนื่อง
ส่งผลให้มีการพัฒนาผลิตภัณฑ์ด้วยนวัตกรรมเพื่อเพิ่มโอกาสทางการตลาดมากขึ้น

สำหรับธุรกิจชุดเด็กของบริษัทฯ ยังคงให้ความสำคัญกับตลาดเด็กอ่อน เด็กเล็ก
โดยมีส่วนแบ่งตลาดประมาณครึ่งหนึ่งของตลาดระดับบน
และด้วยคุณแม่สมัยใหม่คำนึงถึงคุณภาพและใส่ใจในกระแสของสิ่งแวดล้อมมากขึ้น
นโยบายด้านการตลาดของกลุ่มนี้จึงเป็นการพัฒนาสินค้าโดยให้ความสำคัญในเรื่องของคุณภาพสินค้า
ควบคู่ไปกับการเป็นผลิตภัณฑ์ที่ปลอดภัยจากสารพิษและเป็นมิตรต่อสิ่งแวดล้อม ภายใต้ ENFANT
GREEN Label

4.2.6 จำนวนคู่แข่งและขนาดของบริษัทฯ เมื่อเทียบกับคู่แข่ง

ตลาดชุดชั้นในสตรีเป็นตลาดที่มีการแข่งขันสูง
มีผู้ผลิตและจัดจำหน่ายชุดชั้นในภายในประเทศเป็นจำนวนมาก
ทั้งที่เป็นผู้ผลิตภายในประเทศและนำเข้าสินค้าจากต่างประเทศ
โดยในประเทศไทยมีเครื่องหมายการค้าที่ครองส่วนแบ่งตลาดรายใหญ่ๆ อยู่ 3 ราย คือ Wacoal
ซึ่งเป็นเครื่องหมายการค้าที่บริษัทฯ ได้รับอนุญาตจาก Wacoal Corporation
เป็นผู้นำตลาดครองส่วนแบ่งตลาดมากที่สุด รองลงมา คือ เครื่องหมายการค้า Sabina และ
Triumph ตามลำดับ

โดยบริษัทฯ มีส่วนแบ่งตลาดอยู่ในระดับกลางถึงบน ประมาณร้อยละ 60 ของมูลค่าตลาด
ช่องทางจัดจำหน่ายหลัก คือ ห้างสรรพสินค้า ส่วนตลาดระดับกลางลงมา ซึ่งจัดจำหน่ายผ่านช่องทาง
Modern Trade บริษัทฯ มีเครื่องหมายการค้า POP Line เข้าไปทำตลาด และในปี 2555
บริษัทฯ ได้เพิ่มช่องทางการจัดจำหน่ายผ่านร้านสะดวกซื้อ 7-Eleven ภายใต้เครื่องหมายการค้า
B’me

4.2.7 สถานภาพและศักยภาพในการแข่งขันของบริษัทฯ

บริษัทฯ มีศักยภาพในการแข่งขันในอุตสาหกรรมชุดชั้นในสตรี
เนื่องจากมีความพร้อมและความสามารถในการแข่งขันในด้านต่างๆ ดังนี้

-   ด้านการตลาด

1)  ด้านผลิตภัณฑ์ ชุดชั้นในสตรีภายใต้แบรนด์ “Wacoal”
    มีชื่อเสียงและเป็นที่ยอมรับของสตรีไทยมามากกว่า 40 ปี
    ทั้งในด้านคุณภาพที่ดีและการเข้าใจถึงสรีระของสตรีไทย ซึ่งบริษัทฯ
    ได้มีการนำเสนอผลิตภัณฑ์เพื่อให้ครอบคลุมและสอดคล้องกับความต้องการที่แตกต่างในทุกช่วงวัย
    โดยสามารถจัดผลิตภัณฑ์ออกเป็น 3 กลุ่มหลัก ดังนี้

- สินค้ากลุ่ม Function เป็นสินค้าที่ตอบสนองความต้องการของผู้บริโภคในด้านต่างๆ เช่น
ด้านสรีระ ด้านวัตถุประสงค์ในการใช้ หรือเทคนิคการตัดเย็บ ฯลฯ

- สินค้ากลุ่ม Fashion เป็นสินค้าที่ออกแบบให้เข้ากับ lifetime และ Lifestyle
ของผู้บริโภคโดยคำนึงถึงสมัยนิยม และความต้องการของตลาดในแต่ละช่วงเวลา

- สินค้ากลุ่ม Service เป็นบริการรับสั่งตัดชุดชั้นในพิเศษเฉพาะบุคคล เช่น
ชุดชั้นในสำหรับผู้ป่วยสตรีที่สูญเสียเต้านม
บริการตัดเย็บเสื้อผ้าทางการแพทย์เฉพาะบุคคลที่สามารถช่วยกระชับแผลเป็นนูน (Keloid)
ให้เนียนเรียบสำหรับผู้ป่วยหลังการรักษาแผลจากการผ่าตัด อุบัติเหตุ น้ำร้อนลวก ฯลฯ
ซึ่งการลงทุนส่วนนี้มิได้มุ่งหวังผลกำไร แต่ถือเป็นการตอบแทนแก่ผู้บริโภคและสังคม

2)  ด้านการบริการ ด้วยนโยบายการเสริมสร้างความมั่นใจให้แก่ผู้บริโภค บริษัทฯ
    ได้เปิดบริการลูกค้าสัมพันธ์ ซึ่งผู้บริโภคสามารถส่งความเห็นหรือข้อร้องเรียนได้หลายช่องทาง
    ไม่ว่าจะเป็นทางโทรศัพท์ตลอด 24 ชั่วโมงที่โทร. 0-2689-8515-6, 1800 295-565-6
    (โทรฟรีกรุงเทพฯ) หรือส่งผ่านเคาน์เตอร์จุดจำหน่ายตามห้างสรรพสินค้าทั่วประเทศ
    หรือผ่านทางอีเมล์ : service@wacoal.co.th และอีกบริการหนึ่งที่บริษัทฯ
    มีความแตกต่างจากคู่แข่งเพื่อสร้างความมั่นใจและพึงพอใจให้กับลูกค้าก็คือ
    การรับบริการดูแลและให้คำปรึกษาในสินค้าตลอดอายุการใช้งาน นอกจากนี้บริษัทฯ
    ยังได้เปิดให้บริการ “Body Perfection”
    ซึ่งเป็นระบบสนับสนุนการตัดสินใจของลูกค้าในการเลือกซื้อสินค้า
    โดยแนะนำสินค้าที่เหมาะสมกับสรีระรูปร่างของลูกค้า
    และนำเสนอวิธีการแก้ปัญหาเสมือนมีที่ปรึกษาระดับมืออาชีพอยู่ใกล้ตัว

3)  การมุ่งลูกค้าเป็นศูนย์กลาง (Customer Center)
    โดยการทำวิจัยเรียนรู้ความต้องการของลูกค้าอย่างแม่นยำและต่อเนื่อง
    เพื่อนำมาใช้ประโยชน์ในการพัฒนาสินค้า บริการ
    และการจัดกิจกรรมการตลาดให้สอดคล้องและตอบสนองความพึงพอใจของลูกค้า

4)  ด้านการวิจัยและพัฒนา บริษัทฯ
    ให้ความสำคัญต่อการศึกษาวิจัยและพัฒนาฐานข้อมูลความรู้เกี่ยวกับสรีระวิทยาของสตรีไทยมายาวนานอย่างต่อเนื่อง
    และสิ่งนี้นับเป็นหัวใจสำคัญในการพัฒนาสินค้าของบริษัทฯ
    ที่ได้มาตรฐานและเหมาะสมกับสรีระของสตรีไทยอย่างแท้จริง ดังปณิธานที่ Wacoal
    ยึดถืออย่างจริงจังตลอดมา คือ เรือนร่างของผู้หญิงประกอบไปด้วยสองส่วนเสมอ คือ ร่างกาย
    และจิตใจ ดังนั้นผลิตภัณฑ์ทุกชิ้นของ Wacoal จึงไม่เน้นเพียงที่ความสวยงามของรูปทรงเท่านั้น
    หากยังต้องสบายเมื่อสวมใส่และช่วยให้เกิดสุขภาพที่ดีตามมาอีกด้วย ดังคำกล่าวที่ว่า
    “ความงดงามจากภายใน ส่งผลต่อความงดงามภายนอก”

-   ด้านการผลิตและการดำเนินงาน

1) บริษัทฯ ได้ตระหนักถึงประโยชน์ของเทคโนโลยีสารสนเทศ
จึงร่วมมือกับบริษัทผู้จัดจำหน่ายในการออกแบบและพัฒนาระบบ Quick Response Marketing
System (QRMS) ซึ่งเป็นข้อมูลเกี่ยวกับสินค้าและการขาย โดยการเก็บข้อมูลจากร้านค้าโดยตรง
แบบ Real Time ทำให้บริษัทฯ สามารถนำข้อมูลดังกล่าวไปใช้ในด้านการวางแผนผลิตสินค้า
เพื่อให้สามารถตอบสนองกับความเปลี่ยนแปลงอย่างรวดเร็วของตลาด

2) บริษัทฯ มุ่งสร้างโครงข่ายอุตสาหกรรม (Supply Chain)
อย่างครบวงจรตั้งแต่ต้นน้ำจนถึงปลายน้ำ เพื่อสนับสนุนธุรกิจหลัก
โดยการร่วมกับกลุ่มบริษัทในเครือที่เป็นพันธมิตรธุรกิจทำให้มีแหล่งวัตถุดิบที่มีคุณภาพดีในระดับราคาที่เหมาะสม
ทั้งจากการร่วมทุนกับผู้ผลิตในการจัดตั้งโรงงาน ร่วมมือกันพัฒนาคุณภาพวัตถุดิบ
รวมถึงการสร้างเครือข่ายในการจัดจำหน่าย

3) บริษัทฯ มีระบบการควบคุมคุณภาพในทุกขั้นตอนการปฏิบัติงาน
เพื่อสร้างสินค้าและบริการที่มีความปลอดภัย ได้รับความไว้วางใจจากลูกค้า
ควบคู่ไปกับความรับผิดชอบต่อสังคมและสิ่งแวดล้อม ซึ่งเห็นได้จากการที่บริษัทฯ
ได้รับการรับรองคุณภาพจากสถาบันชั้นนำทั้งในประเทศและต่างประเทศ
ไม่ว่าจะเป็นการได้รับรองระบบบริหารคุณภาพ ISO 9001 : 2008
และระบบการจัดการสิ่งแวดล้อมตามมาตรฐาน ISO 14001 : 2004 จาก Bureau Veritas
Certification (Thailand) Ltd. การได้รับรองห้องปฏิบัติการทดสอบตามมาตรฐานสากล
ได้แก่ Wacoal Corp. Accreditation ด้านความสามารถการทดสอบจาก Wacoal Corp.
(Japan) และ ISO/IEC 17025 : 2005 จากสำนักงานมาตรฐานผลิตภัณฑ์อุตสาหกรรม (สมอ.)
กระทรวงอุตสาหกรรม นอกจากนี้ สินค้าของบริษัทฯ ยังได้รับการรับรองคุณภาพผลิตภัณฑ์ในด้านต่างๆ
มากมาย อาทิเช่น
การได้รับรองคุณภาพผลิตภัณฑ์ชุดชั้นในสตรีในเรื่องความปลอดภัยจากสีและสารเคมีอันตรายเป็นรายแรกของประเทศไทย
ตามมาตรฐานผลิตภัณฑ์อุตสาหกรรม (มอก.) 2346-2550
จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
การได้รับรองคุณภาพผลิตภัณฑ์ชุดชั้นในสตรีในด้านความปลอดภัยจากสารพิษและเป็นมิตรต่อสิ่งแวดล้อม
ตามมาตรฐาน "Green Label" หรือฉลากเขียว เป็นรายแรกของประเทศไทย
จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
และสถาบันสิ่งแวดล้อมไทย (สสท.) การได้รับรองผลิตภัณฑ์ลดโลกร้อน “CoolMode”
ในผลิตภัณฑ์ชุดนอน ชุดชั้นในสตรี และชุดกระชับสัดส่วน
และการได้รับการรับรองผลิตภัณฑ์ชุดชั้นในสตรีที่ลดการปล่อยก๊าซคาร์บอนไดออกไซด์
ด้วยฉลากคาร์บอนฟุตพริ้นท์ (Carbon Footprint) จากองค์การบริหารจัดการก๊าซเรือนกระจก
(องค์การมหาชน)

4) บริษัทฯ ครองส่วนแบ่งตลาดประมาณร้อยละ 60 ของมูลค่าตลาดชุดชั้นใน
ทำให้เกิดการประหยัดต่อขนาด (Economy of Scale)

-   ด้านการเงิน

บริษัทฯ มีการบริหารนโยบายทางการเงินอย่างรอบคอบและระมัดระวัง
พร้อมปรับเปลี่ยนนโยบายให้สอดคล้องเหมาะสมกับทุกสภาวะเศรษฐกิจ ทำให้บริษัทฯ
มีผลการดำเนินงานที่ดีและฐานะทางการเงินที่แข็งแกร่งมาโดยตลอด ทั้งนี้บริษัทฯ มุ่งเน้นไปที่
Profitability growth มากกว่าเน้นที่ Sales growth
โดยอาศัยการบริหารจัดการลูกค้าในกลุ่ม Profitability Customer อย่างมีประสิทธิภาพ

จากสินค้าและบริการที่ได้รับความนิยมและยอมรับในคุณภาพจากผู้บริโภค
ประกอบกับนโยบายการตลาดที่ให้ความสำคัญกับลูกค้า
การผลิตและการดำเนินงานที่มีการประสานงานอย่างใกล้ชิดกับ Supplier ผู้จัดจำหน่าย
ความร่วมมือจากผู้ถือหุ้น ความร่วมใจของพนักงาน ประกอบกับสถานะทางการเงินที่แข็งแกร่ง
ด้วยเหตุผลดังกล่าวข้างต้นนั้น ฝ่ายบริหารเชื่อมั่นว่าบริษัทฯ
มีศักยภาพในการแข่งขันไม่ด้อยกว่าผู้ผลิตรายอื่นๆ

4.2.8 แนวโน้มภาวะอุตสาหกรรมและสภาพการแข่งขันในอนาคต

ภาวะอุตสาหกรรมการผลิตชุดชั้นในสตรีของไทยยังคงมีศักยภาพที่ดี และมีแนวโน้มขยายตัวเพิ่มขึ้น
เนื่องจากประเทศไทยมีโครงข่ายอุตสาหกรรมที่ครบวงจร
ประกอบกับความได้เปรียบด้านคุณภาพการผลิตและฝีมือแรงงานที่มีประสิทธิภาพเป็นที่ยอมรับของตลาดโลก
ทำให้ประเทศไทยเป็นแหล่งผลิตสินค้าชุดชั้นในสตรีที่สำคัญอีกแห่งหนึ่งของโลก
โดยเฉพาะสำหรับตลาดระดับกลางถึงระดับบนที่สินค้าของไทยสามารถแข่งขันได้ทั้งตลาดในประเทศและต่างประเทศ
โดยผู้ประกอบการจะเน้นการเพิ่มคุณค่าสินค้าให้กับลูกค้าด้วยการพัฒนาความร่วมมือกับเครือข่าย
Value Chain ของตน ทั้งในระดับโครงสร้างอุตสาหกรรมและโครงสร้างการตลาดและการขาย
และปรับตัวให้เกิดความยืดหยุ่นต่อการเปลี่ยนแปลงใหม่ๆ ในตลาดระดับภูมิภาคและระดับโลก
ในขณะที่ตลาดระดับล่างมีการแข่งขันกันสูงจากการนำเข้าสินค้าราคาถูกจากจีน ฮ่องกง
และเวียดนามที่ได้เปรียบด้านต้นทุนการผลิตที่ต่ำกว่า
จึงส่งผลกระทบต่อผู้ผลิตในประเทศที่ไม่สามารถแข่งขันด้านราคาได้
ดังนั้นผู้ผลิตของไทยต้องเร่งปรับตัวในการพัฒนาคุณภาพสินค้ามากกว่ามุ่งแข่งขันที่ราคาเพียงอย่างเดียว

สำหรับปัญหาแรงงานที่เกิดขึ้นในอุตสาหกรรมผลิตเสื้อผ้าสำเร็จรูป คือ
แรงงานที่มีฝีมือไม่เพียงพอต่อความต้องการ  การเคลื่อนย้ายแรงงานระหว่างประเทศ
การก้าวเข้าสู่สังคมผู้สูงอายุซึ่งจะมีผลต่อโครงสร้างแรงงานในอนาคต การปรับค่าแรงขั้นต่ำ 300
บาท รวมทั้งต้นทุนการผลิตมีแนวโน้มสูงขึ้น
ทำให้คำสั่งซื้อจากลูกค้าต่างประเทศลดลงแล้วหันไปสั่งผลิตในประเทศที่ต้นทุนต่ำกว่า

4.3 การจัดหาผลิตภัณฑ์

4.3.1 จำนวนโรงงานและที่ตั้งของบริษัทฯ และบริษัทย่อย

+------------------+---------------+--------+--------+-------+-------+
| ดำเนินการโดย      | ที่ตั้ง           | พนักงาน | อาคาร  | พ     | จักร   |
|                  |               |        |        | ื้นที่รวม | เย็บผ้า |
|                  |               | (คน)   | (หลัง)  |       |       |
|                  |               |        |        | (ต    | (คัน)  |
|                  |               |        |        | ร.ม.) |       |
+------------------+---------------+--------+--------+-------+-------+
| บริษัทฯ            | กรุงเทพฯ       | 2,852  | 7      | 4     | 4,659 |
|                  |               |        |        | 2,371 |       |
+------------------+---------------+--------+--------+-------+-------+
| บจก.             | อ.ศรีราชา      | 1,087  | 1      | 9,792 | 1,817 |
| เอสอ             | จ.ชลบุรี        |        |        |       |       |
| าร์.ดับบลิว.การ์เมนท์ |               |        |        |       |       |
+------------------+---------------+--------+--------+-------+-------+
| บจก. วาโก้ลำพูน    | อ.เมืองลำพูน    | 422    | 2      | 1     | 1,150 |
|                  | จ.ลำพูน        |        |        | 0,152 |       |
+------------------+---------------+--------+--------+-------+-------+
| บจก. วาโก้กบินทร์บุรี | อ.กบินทร์บุรี     | 387    | 2      | 6,840 | 1,063 |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก. ภัทยากบินทร์บุรี | อ.กบินทร์บุรี     | 508    | 2      | 6,656 | 957   |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก. โทรา 1010   | กรุงเทพฯ       | 2      | -      | 12    | -     |
+------------------+---------------+--------+--------+-------+-------+
| รวม              |               | 5,258  | 14     | 7     | 9,646 |
|                  |               |        |        | 5,823 |       |
+------------------+---------------+--------+--------+-------+-------+

4.3.2 กำลังการผลิตและปริมาณการผลิตรวม

หน่วย : ชิ้น

+-------------------------------------+----------+----------+----------+
| กำลังการผลิตจำแนกตามผลิตภัณฑ์            | 2555     | 2554     | 2553     |
+-------------------------------------+----------+----------+----------+
| กำลังการผลิตเต็มที่                      |          |          |          |
+-------------------------------------+----------+----------+----------+
| ชุดชั้นในสตรี                           | 20       | 21       | 21       |
|                                     | ,300,000 | ,600,000 | ,600,000 |
+-------------------------------------+----------+----------+----------+
| ชุดชั้นนอกสตรี                          | 200,000  | 200,000  | 200,000  |
+-------------------------------------+----------+----------+----------+
| ชุดเด็ก                               | 3        | 3        | 2        |
|                                     | ,500,000 | ,000,000 | ,200,000 |
+-------------------------------------+----------+----------+----------+
| รวม                                 | 24       | 24       | 24       |
|                                     | ,000,000 | ,800,000 | ,000,000 |
+-------------------------------------+----------+----------+----------+
| ปริมาณการผลิตจริง                      |          |          |          |
+-------------------------------------+----------+----------+----------+
| ชุดชั้นในสตรี                           | 20       | 21       | 21       |
|                                     | ,082,236 | ,026,011 | ,088,230 |
+-------------------------------------+----------+----------+----------+
| ชุดชั้นนอกสตรี                          | 121,736  | 164,107  | 114,797  |
+-------------------------------------+----------+----------+----------+
| ชุดเด็ก                               | 3        | 3        | 2        |
|                                     | ,490,652 | ,196,473 | ,032,092 |
+-------------------------------------+----------+----------+----------+
| รวม                                 | 23       | 24       | 23       |
|                                     | ,694,624 | ,386,591 | ,235,119 |
+-------------------------------------+----------+----------+----------+
| อัตราการใช้กำลังการผลิต                 | 98.73%   | 98.33%   | 96.81%   |
+-------------------------------------+----------+----------+----------+
| ปริมาณการผลิตปีนี้เทียบปีก่อน               | 97.16%   | 104.96%  | 95.31%   |
+-------------------------------------+----------+----------+----------+

4.3.3 การจัดหาวัตถุดิบ

วัตถุดิบของบริษัทฯ สามารถแบ่งเป็นประเภทใหญ่ๆ 2 ประเภท คือ

วัตถุดิบหลัก ได้แก่ ผ้าผืน ผ้าแถบ ผ้ายืด ผ้าลูกไม้
ส่วนใหญ่จัดซื้อจากโรงงานทอผ้าและโรงงานถักผ้าลูกไม้โดยตรง เช่น บริษัท เท็กซ์ไทล์เพรสทีจ
จำกัด (มหาชน) บริษัท ไทยทาเคดะเลซ จำกัด บริษัท เพ็นน์ เอเซีย จำกัด
และนำเข้าจากต่างประเทศ

วัตถุดิบรอง ได้แก่ ฟองน้ำปั๊มขึ้นรูป (MOLD) สายบ่า ชิ้นส่วน กระดุม ด้าย ซิป
จัดซื้อจากโรงงานในประเทศ เช่น บริษัท ที.ยู.ซี.อีลาสติค จำกัด บริษัท สหยูเนี่ยน จำกัด
(มหาชน) บริษัท แกรนด์สตาร์ อินดัสตรี จำกัด บริษัท ยูแทกซ์ เอฟ.เอ็ม. จำกัด

4.3.4 สัดส่วนการซื้อวัตถุดิบในประเทศและนำเข้าจากต่างประเทศ

ในปี 2555 บริษัทฯ และบริษัทย่อย ดำเนินการผลิตโดยใช้วัตถุดิบที่จัดซื้อภายในประเทศ
คิดเป็นร้อยละ 78 และ ร้อยละ 22 เป็นการนำเข้าผ้าและลูกไม้ส่วนใหญ่จากประเทศญี่ปุ่น ฝรั่งเศส
ฮ่องกง จีน ไต้หวัน อิตาลี เกาหลีใต้ สหรัฐอเมริกา

4.3.5 ผลกระทบต่อสิ่งแวดล้อมจากกระบวนการผลิตและวัสดุเหลือใช้

กระบวนการผลิตของบริษัทฯ และบริษัทย่อยไม่ก่อให้เกิดผลกระทบต่อสิ่งแวดล้อม
สำหรับเศษวัตถุดิบที่เหลือจากการผลิต เช่น เศษผ้า บริษัทฯ
และบริษัทย่อยได้จำหน่ายให้กับผู้รับซื้อเศษวัตถุดิบ

4.4 งานที่ยังไม่ได้ส่งมอบ

การประกอบธุรกิจของบริษัทฯ และบริษัทย่อยไม่มีงานที่ยังไม่ได้ส่งมอบ